**Farské oznamy**

**Siedma veľkonočná nedeľa - rok C (1. 6. 2025)**

|  |  |  |
| --- | --- | --- |
| Pondelok |  | 17.30 |
| Utorok | Sv. Karola Lwangu a spol., mučeníkov | 7.00 |
| Streda |  | 17.30 |
| Štvrtok | Za povolania na kňazský stav – prvý štvrtok | 17.30; |
| Piatok | O Najsvätejšom srdci Ježišovom – prvý piatok | 17.00 |
| Sobota | Zoslanie Ducha Svätého | 7.00 a 18.00 Oblazov |
| Nedeľa | Zoslanie Ducha Svätého | 8.00 a 10.30 |

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.30hod. a v piatok od 15.00hod. Nie vo štvrtok, ale v piatok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Táto adorácia bude v dome nádeje na dolnom cintoríne. Začneme o 9.00hod. a zakončenie bude o 16.45 hod. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Máme ešte voľné miesta pre deti do farského tábora v Rodinkove od 14.-18. júla, môžete sa prihlásiť u Janky Ostrochovskej.

Dnes po sv. omši bude zbierka na katolícke masmédiá.

Požiadali sme biskupský úrad o pôžičku 20 000 eur na zaplatenie výdavkou s rekonštrukciou kostola. Pri tak veľkej prestavbe to nie je až tak veľa a chcem poďakovať všetkým, ktorí nám už pomohli. Zároveň chcem poprosiť, ak by nám niekto mohol ešte finančne prispieť a veľmi by mu to nechýbalo, obetovať financie na kostol, táto pomoc je vítaná. Aj z tohto dôvodu o dva týždne by sme mali zbierku na tento účel.

Dnes o 15.30 bude stretnutie ružencového bratstva. Pozývam každého člena bratstva sa pomodliť ruženec na Máriine úmysly.

Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole.

Chcem sa srdečne poďakovať mužom, ktorí sa zúčastnili počas týždňa na brigáde. V piatok sme natierali okná a konštrukciu i iné. Ak Pán dá, od utorka začneme vrchný náter na veži, osadíme dvere, začneme robiť fasádu na lodi kostola a uvidíme ako budeme môcť dokončiť strechu, lebo pre lešenie ju nemôžme zatiaľ dokončiť. Chcem poprosiť 3 mužov v utorok od 17.00 či by mohli pomôcť pri príprave dverí na osadenie. Ostatné budeme riešiť situačne, podľa potreby. Ďakujem za vašu doterajšiu ochotu páni. Nech vám to Pán odmení.

V stredu o 18.30 je alfa pre dospelých a v piatok o 18.30 stretnutie pre birmovancov, nech prinesú birmovné lístky.

Ďakujem za vaše modlitby, upratovanie i v dome nádeje, finančnú podporu našej farnosti i za každý druh pomoci a na budúci týždeň prosím o upratovanie skupinu č. 9. Želám vám peknú

nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur. Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii. Zatiaľ nemáme veľa prihlásených. Ak chcete ísť, prosím, aby ste sa prihlásili do konca mája, potom budem musieť rozšíriť púť na všetky farnosti, ale ja by som najradšej išiel s vami.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.